
FRANCUSKA
- PROLEĆE U PROVANSI -
MARSELJ - EKS AN PROVANS - SEN TROPE - GRAS
03 - 08.05.2027. 6 dana / 3 noćenja
Program putovanja:
1. DAN, 03.05. PONEDELJAK: SRBIJA - HRVATSKA - SLOVENIJA
Polazak u 11.00 iz Novog Sada sa stajališta turističkih autobusa na Sentandrejskom putu. Putovanje preko Srbije do Hrvatske i Slovenije uz granične procedure i pauze po potrebi grupe. Noćna vožnja.
2. DAN, 04.05. UTORAK: ITALIJA - FRANCUSKA - PROVANSA - MARSELJ - EKS AN PROVANS
Putovanje preko Italije do Francuske. Dolazak u Provansu se očekuje u prepodnevnim satima. Marselj (Marseille) je treći grad po veličini u Francuskoj, danas je glavni i najveći grad Provanse. Obilazak grada: gradska luka, tvrđava svetog Nikole, tvrđava svetog Jovana, kvart Panije, Berza, mesto atentata na kralja Aleksandra Karađorđevića. Slobodno vreme za osveženje i ručak. Preporuka je odlazak gradskim autobusom ili turističkim vozićem do crkve Notr Dam, smeštene na uzvišenju iznad grada, odakle se pruža predivan pogled na Marselj i okolinu. 
Polazak za Eks an Provans (Aix-en-Provence), grad koji se smatra tradicionalnom prestonicom Provanse. Danas je poznat kao grad fontana i zelenila, a u njemu je rođen slavni slikar Pol Sezan. Smeštaj u hotel. Posle kraćeg odmora odlazak do centra grada. Šetnja: šetalište Mirabo sa divnim drvoredima, Mazarinov kvart, Gradska kuća, Sat-kula, Katedrala Svetog Spasitelja... Slobodno vreme za individualne aktivnosti. Samostalan povratak u hotel. Noćenje.
3. DAN, 05.05. SREDA: EKS AN PROVANS - AVINJON - ARL - EKS AN PROVANS
Doručak. Slobodan dan za individualne aktivnosti ili celodnevni izlet „Biseri Rone“ do Avinjona i Arla. Po dolasku u Avinjon (Avignon), nekadašnje sedište papa, sledi obilazak: most svetog Benezea, srednjovekovne zidine, Papska palata, Katedrala, gradska kuća… Slobodno vreme u centru grada za obilazak Papske palate, ručak i druge aktivnosti. Nastavak putovanja do Arla (Arles). Obilazak grada: Rimska arena, grčki teatar, katedrala svetog Trofima, kafe Le Nuit - ovekovečen na slici Van Goga. Slobodno vreme za uživanje, muzeje, večeru i druge sadržaje. Povratak u Eks an Provans. Noćenje.
4. DAN, 06.05. ČETVRTAK: EKS AN PROVANS - BO - SEN REMI - GORD - SUR LE SOURG - EKS AN PROVANS
Doručak. Slobodan dan za individualne aktivnosti ili celodnevni izlet „Srce Provanse“, kružnom rutom kroz neka od najlepših mesta u unutrašnjosti Provanse. Put vodi kroz divan pejzaž do srednjovekovnog gradića Bo de Provans (Les-Baux-de-Provence) smeštenog na strmoj steni. Kraća zajednička šetnja i slobodno vreme. 
Nastavak putovanja do Sen Remija (Saint-Rémy-de-Provence), rodnog mesta Nostradamusa i u kom je Van Gog bio na vrhuncu stvaralaštva u specifičnim okolnostima.  Obilazak: Gradska kuća, fontana Delfina, Katedrala, Nostradamusova rodna kuća, Palata de Sad… Slobodno vreme za ručak. Nastavak izleta uz obod planine Luberon sa centralnom pozicijom u Provansi do Gorda (Gordes), smeštenog na padinama planine Vokliz. Pravimo pauzu za slikanje na lokacijama najslikovitijeg sela Provanse… Izlet završavamo u Sur le Surgu (L'Isle-sur-la-Sorgue), gde sledi slobodno vreme za večeru i druge samostalne aktivnosti. Povratak u Eks an Provans. Noćenje. 
5. DAN, 07.05. PETAK: EKS AN PROVANS - SEN TROPE - GRAS - ITALIJA
Doručak. Napuštanje hotela. Polazak ka primorskom biseru Provanse, nadaleko čuvenom Sen Tropeu (Saint-Tropez). Slobodno vreme za uživanje u mondenskom odmaralištu, šetnje uz more i ručak... Polazak ka Grasu (Grasse), svetskoj prestonici parfema. Nakon prezentacije o tradiciji i proizvodnji parfema u Provansi, sledi kraći obilazak istorijskog jezgra i pauza za kafu, kolače ili čašu vina. Nastavak putovanja Azurnom obalom, a potom Italijanskom rivijerom. Noćna vožnja.
6. DAN, 08.05. SUBOTA: SLOVENIJA - HRVATSKA - SRBIJA
Putovanje preko Slovenije i Hrvatske do Srbije uz usputne pauze po potrebi grupe i zbog graničnih procedura. Dolazak u Novi Sad predviđen je u kasnim popodnevnim časovima. Kraj putovanja.

CENA ARANŽMANA: 379 €

CENA ARANŽMANA OBUHVATA:
· prevoz autobusom turističke klase na relacijama navedenim u programu (klima, audio/video)
· smeštaj u hotelu sa 3* u Eks an Provans (Aix-en-Provence) na bazi 3 noćenja sa doručkom (bufet samoposluživanje) u 1/2 sobama
· obilaske prema programu: Marselj, Eks an Provans, Sen Trope, Gras
· troškove organizacije putovanja
· usluge licenciranog pratioca grupe

CENA ARANŽMANA NE OBUHVATA:
· međunarodno putno zdravstveno osiguranje koje je moguće uplatiti u agenciji, po uslovima osiguravajuće kuće
· doplata za polazak iz Sente i drugih mesta severno od Novog Sada - 10 €
· hotelska taksa 2,5 € po osobi po noćenju (za sve punoletne putnike)
· ulaznice i fakultativne sadržaje (deca do 12 god ostvaruju popust): 
             - Biseri Rone - Avinjon i Arl: 45 € (deca 35 €) 
             - Srce Provanse - Bo de Provans, Sen Remi, Gord, Sur le Surg: 45 € (deca 35 €) 
  Napomena: paket oba izleta je 75 € (deca 55 €)
· ostale nepomenute sadržaje u programu

Cene fakultativnih izleta podložne su promenama, a minimum za realizaciju izleta je 30 putnika. U slučaju manjeg broja prijavljenih putnika agencija ino-partner zadržava pravo korekcije cene.
[bookmark: _Hlk24548069]DOPLATE:
Doplata za 1/1 sobu 120 €, doplata za 1/3 apartman je 30 € (10 € po osobi) 
Doplata: dodatno sedište 100 €
Popusti: deca 2-12 godina - 10 % popusta na cenu aranžmana u pratnji dve odrasle osobe
Sopstveni prevoz: nema mogućnosti za umanjenje cene

Način plaćanja:
Cena je iskazana u EUR (€), a plaćanje se vrši u dinarskoj protivvrednosti po srednjem kursu NBS na dan uplate.
40% avansa prilikom rezervacije, ostatak od 60% najkasnije 15 dana pre polaska.
40% avansa prilikom rezervacije, a ostatak čekovima građana u 3 mesečne rate, do 15. u mesecu (bez uvećanja). Čekovi se deponuju prilikom rezervacije ili najkasnije 15 dana pre polaska.

Uplatu izvršiti na tekući račun: 265-2030310001132-54 (Raiffeisen bank) 
Primalac: Art of Travel agency, Novi Sad
Svrha uplate: rata za putovanje
Poziv na broj: broj ugovora

Smeštaj: Appart’hôtel Odalys City Le Clos de la Chartreuse 3* - Aix-en-Provence. Nalazi se u mirnom delu grada, oko 10 minuta vožnje od centra. Smeštajni objekat nudi moderno opremljene studije i apartmane sa TWC, kuhinjskim kutkom, klimom i besplatnim Wi-Fi. Doručak - švedski sto (samoposluživanje).
Organizator zadržava pravo promene ugovorenog hotela drugim hotelom iste ili više kategorije, odgovarajućeg kvaliteta i nivoa usluge, u skladu sa Opštim uslovima putovanja i važećim propisima.

OSNOVNE NAPOMENE ZA PUTNIKE:
PUTNE ISPRAVE I USLOVI ULASKA - Putnik je dužan da poseduje važeću putnu ispravu i da se pre putovanja upozna sa uslovima ulaska, boravka i tranzita kroz zemlje obuhvaćene programom putovanja.
Za državljane Republike Srbije koji putuju u zemlje šengenskog prostora, pasoš mora važiti najmanje 90 dana nakon planiranog datuma izlaska iz šengenskog prostora.
Organizator putovanja nije ovlašćen da utvrđuje valjanost putnih i drugih isprava putnika. Putnici koji nisu državljani Republike Srbije dužni su da se blagovremeno informišu o viznom režimu i drugim uslovima ulaska, boravka i tranzita kroz zemlje obuhvaćene programom putovanja.
Putnik je dužan da vodi računa o dozvoljenom periodu boravka u zemljama putovanja. Organizator putovanja ne snosi odgovornost ukoliko putniku zbog neispunjavanja propisanih uslova, uključujući prekoračenje dozvoljenog perioda boravka, bude odbijen ulazak ili nastavak putovanja, niti snosi troškove koji po tom osnovu nastanu, uključujući troškove povratka putnika.
Putnicima se preporučuje da se pre putovanja informišu o aktuelnim uslovima ulaska u zemlje odredišta i tranzita kod nadležnih državnih organa, ambasada ili konzulata.
EES I ETIAS - Na spoljnim granicama zemalja koje primenjuju EES (Entry/Exit System) koristi se elektronski sistem evidencije ulaska i izlaska državljana trećih zemalja koji putuju na kraći boravak. Sistem podrazumeva elektronsko evidentiranje podataka iz putne isprave i biometrijskih podataka, zbog čega je moguće duže trajanje graničnih procedura.
Ukoliko ETIAS sistem bude u primeni u vreme realizacije putovanja, putnici koji podležu ovoj obavezi dužni su da pre putovanja pribave odgovarajuće ETIAS odobrenje, u skladu sa tada važećim pravilima Evropske unije.
MALOLETNI PUTNICI - Maloletnom državljaninu Republike Srbije do navršene 16. godine života, kada putuje sam ili u pratnji lica koje mu nije roditelj ili zakonski zastupnik, potrebna je overena saglasnost oba roditelja, ukoliko zajednički vrše roditeljsko pravo, odnosno saglasnost zakonskog zastupnika.
Roditelji odnosno zakonski zastupnici dužni su da se pre putovanja informišu i o eventualnim dodatnim uslovima za ulazak maloletnog lica u zemlje odredišta i tranzita.
PRTLJAG I LIČNE STVARI - Prostor za prtljag u autobusu je ograničen. Dozvoljena količina prtljaga po putniku je jedan kofer srednje veličine do 23 kg i jedan komad ručnog prtljaga do 8 kg, osim ukoliko programom putovanja nije drugačije navedeno. Putnici su dužni da vode računa o svojim putnim ispravama, novcu, prtljagu i drugim ličnim stvarima tokom putovanja. Ne preporučuje se ostavljanje novca, dokumenata i vrednih stvari bez nadzora u autobusu ili smeštajnom objektu.
REALIZACIJA PROGRAMA PUTOVANJA - Putovanje je grupnog karaktera i organizacija putovanja prilagođena je funkcionisanju grupe kao celine. Temperatura u autobusu i drugi zajednički uslovi ne mogu se prilagođavati pojedinačnim zahtevima svakog putnika.
Zaustavljanja radi odmora planirana su približno na svakih 3,5 do 4 sata vožnje, u zavisnosti od uslova na putu, graničnih procedura, raspoloživosti stajališta i propisa koji regulišu radno vreme vozača.
Zbog poštovanja satnice i programa putovanja autobus se ne zadržava na graničnim prelazima radi regulisanja povraćaja poreza po osnovu „Tax Free“.
Organizator putovanja zadržava pravo izmene redosleda realizacije programa, termina obilazaka i drugih elemenata programa kada je to neophodno zbog objektivnih okolnosti na koje organizator ne može uticati, uz očuvanje sadržaja i kvaliteta ugovorenih usluga u meri u kojoj je to moguće.
Termini i redosled realizacije fakultativnih izleta mogu biti promenjeni zbog objektivnih okolnosti na destinaciji.
Tokom državnih i verskih praznika, kao i zbog drugih lokalnih okolnosti, pojedini muzeji, lokaliteti, prodavnice, tržni centri, restorani i drugi objekti mogu imati izmenjeno radno vreme ili biti zatvoreni.
Trajanje slobodnog vremena za individualne aktivnosti zavisi od toka realizacije programa, trajanja obilazaka, saobraćajnih i graničnih uslova i drugih objektivnih okolnosti.
Sva vremena navedena u programu putovanja data su prema lokalnom vremenu zemlje u kojoj se grupa nalazi.
SMEŠTAJ - Kategorija smeštajnog objekta navedena u programu odgovara zvaničnoj kategorizaciji važećoj u zemlji u kojoj se objekat nalazi.
Vreme ulaska u sobe i napuštanja soba određuje smeštajni objekat, u skladu sa svojim pravilima.
Ukoliko tačan naziv smeštajnog objekta nije naveden prilikom zaključenja ugovora, organizator će o nazivu objekta blagovremeno obavestiti putnike, a najkasnije u roku predviđenom programom putovanja i Opštim uslovima putovanja.
U slučaju opravdane promene ugovorenog smeštajnog objekta, organizator će postupiti u skladu sa ugovorom, Opštim uslovima putovanja i važećim propisima.
Opisi smeštajnih objekata i njihovih dodatnih sadržaja zasnivaju se na informacijama dostupnim organizatoru u vreme izrade programa. Dostupnost pojedinih sadržaja, njihovo radno vreme i eventualna doplata zavise od pravila konkretnog smeštajnog objekta.
Dodelu konkretnih soba vrši recepcija smeštajnog objekta u skladu sa raspoloživim kapacitetima.
Posebni zahtevi putnika u vezi sa smeštajem (povezane sobe, određeni sprat, balkon ili terasa, vrsta ležaja, položaj sobe i sl.) biće prosleđeni smeštajnom objektu, ali njihovo ispunjenje ne može biti garantovano ukoliko nisu izričito ugovoreni kao sastavni deo aranžmana.
CENA PUTOVANJA - Promena ugovorene cene putovanja moguća je isključivo pod uslovima i na način predviđen važećim propisima, ugovorom o putovanju i Opštim uslovima putovanja organizatora.
MINIMALAN BROJ PUTNIKA Aranžman je kalkulisan na bazi minimum 45 plativih putnika po autobusu.
Ukoliko broj prijavljenih putnika bude manji od minimalnog broja predviđenog ugovorom, organizator ima pravo da raskine ugovor pod uslovima i u rokovima predviđenim važećim propisima, ugovorom i Opštim uslovima putovanja.
PODACI PUTNIKA - Putnik je dužan da prilikom zaključenja ugovora organizatoru dostavi tačne podatke potrebne za realizaciju putovanja: ime i prezime, adresu, kontakt telefon, datum rođenja, podatke iz putne isprave i druge podatke neophodne za realizaciju ugovorenih usluga.
Potpisnik ugovora o putovanju, odnosno predstavnik grupe, dužan je da ostale putnike na koje se ugovor odnosi upozna sa programom putovanja, uslovima plaćanja, osiguranjem i Opštim uslovima putovanja organizatora.
Merodavne su informacije sadržane u ugovoru o putovanju, pisanom programu putovanja i Opštim uslovima putovanja organizatora.
OBAVEŠTENJE O PRIJEMU REKLAMACIJA - Putnik je dužan da bez nepotrebnog odlaganja obavesti organizatora, njegovog lokalnog predstavnika ili lokalnu agenciju na koju ga je organizator uputio o svakom nedostatku saobraznosti koji primeti tokom realizacije turističkog putovanja.
Putnik može uputiti reklamaciju, prijavu nedostatka saobraznosti, zahtev ili drugo obaveštenje neposredno organizatoru, odnosno posredniku preko kojeg je turističko putovanje kupljeno, kao i lokalnom predstavniku organizatora ili lokalnoj agenciji na koju je upućen.
Organizator je dužan da putniku omogući da se na jednostavan i pristupačan način obrati licu odgovornom za prijem reklamacija odnosno prijava nedostatka saobraznosti za vreme trajanja turističkog putovanja.
Mesto određeno za prijem reklamacija:
ART OF TRAVEL agency, Novi Sad, Kralja Aleksandra 12
E-mail: artoftravelns@gmail.com
Telefon: +381 63 526 333
Osoba ovlašćena za prijem reklamacija: Dragan Ponjević
Uz ovaj program primenjuju se Opšti uslovi putovanja organizatora putovanja ART OF TRAVEL agency, koji čine sastavni deo ugovora o putovanju.
ART OF TRAVEL agency poseduje Licencu OTP br. 4/2023 i Garanciju putovanja za slučaj insolventnosti organizatora putovanja i za slučaj naknade štete, koja se prouzrokuje putniku neispunjenjem, delimičnim ili neurednim ispunjenjem obaveza organizatora putovanja koje su određene opštim uslovima i programom putovanja, koja se aktivira kod osiguravajuće kuće "TRIGLAV OSIGURANJE", a.d.o., Beograd, 011/3305100 prijavom na adresu ul. Milutina Milankovića 7a, Beograd ili na mail: travel@triglav.rs, uz Polisu br. 470000069263 izdatu 01.10.2026. godine ugovorenu sa osiguravajućom kućom "TRIGLAV OSIGURANJE", a.d.o., Beograd. 
                                                                                                    Program: Provansa -Maj br.36/2026 od 23.09.2026.

